open-index/open-wikipedia-markdown huggingface dataset:
নিলস ভান ডের পুল

**নিলস গোরান সভেনসেন** (, ; জন্ম: ২৫ এপ্রিল ১৯৯৬; **নিলস ভান ডের পুল** নামে সুপরিচিত) হলেন একজন সুয়েডীয় স্পিড স্কেটার। তিনি আন্তর্জাতিক প্রতিযোগিতার মঞ্চে অ্যালপাইন স্কিইংয়ের ৫০০০ মিটার বিভাগে সুইডেনের প্রতিনিধি হিসেবে প্রতিদ্বন্দ্বিতা করে থাকেন।

পুল সুইডেনের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি ২টি স্বর্ণ পদক জয়লাভ করেছেন। এছাড়াও তিনি ২০১২ শীতকালীন যুব অলিম্পিকে অংশগ্রহণ করেছেন।

## প্রারম্ভিক জীবন
নিলস গোরান সভেনসেন ১৯৯৬ সালের ২৫শে এপ্রিল তারিখে সুইডেনের ত্রোলহাতেনে জন্মগ্রহণ করেছেন এবং সেখানেই তার শৈশব অতিবাহিত করেছেন।

## খেলোয়াড়ি জীবন
পুল সুইডেনের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।

তিনি স্পিড স্কেটিংয়ের পুরুষদের ৫০০০ মিটার প্রতিযোগিতায় অংশগ্রহণ করেছিলেন। পুল ৬:০৮.৮৪ সময় নিয়ে অলিম্পিক রেকর্ড গড়ে প্রতিযোগিতা সম্পন্ন করেছিলেন, যার মাধ্যমে তিনি স্বর্ণ পদক জয়লাভ করেছিলেন।

অন্যদিকে, তিনি স্পিড স্কেটিংয়ের পুরুষদের ১০,০০০ মিটার প্রতিযোগিতায় অংশগ্রহণ করেছিলেন। পুল ১২:৩০.৭৪ সময় নিয়ে বিশ্ব রেকর্ড গড়ে প্রতিযোগিতা সম্পন্ন করেছিলেন, যার মাধ্যমে তিনি স্বর্ণ পদক জয়লাভ করেছিলেন।

## তথ্যসূত্র

## বহিঃসংযোগ

* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সুয়েডীয় পুরুষ স্পিড স্কেটার
বিষয়শ্রেণী:সুইডেনের অলিম্পিক স্পিড স্কেটার
বিষয়শ্রেণী:২০২২ শীতকালীন অলিম্পিকের স্পিড স্কেটার
বিষয়শ্রেণী:স্পিড স্কেটিংয়ে অলিম্পিক পদক বিজয়ী
বিষয়শ্রেণী:অলিম্পিক স্বর্ণপদক বিজয়ী সুয়েডীয়
বিষয়শ্রেণী:২০২২ শীতকালীন অলিম্পিকের পদক বিজয়ী
ইস্তেহকাম-এ-পাকিস্তান পার্টি

**ইস্তেহকাম-এ-পাকিস্তান পার্টি** () হলো একটি পাকিস্তানি রাজনৈতিক দল। আলিম খান ৮ জুন ২০২৩ সালে এটি প্রতিষ্ঠা করেন। ৫ অক্টোবর ২০২৩ তারিখে এটি পাকিস্তানের নির্বাচন কমিশন (ইসিপি)-এ নিবন্ধিত হয়।

## ইতিহাস
পিটিআই ও পিটিআই-পি–এর চেয়ারম্যান ইমরান খান এবং পেরভেজ খাটকের মধ্যে আগের থেকেই যে উত্তেজনা ছিল, তার সঙ্গে ২০২৪ সালের নভেম্বরের পিটিআই আন্দোলন, ৯ মে দাঙ্গা—সব মিলিয়ে অনেক নেতা পিটিআই ও পিটিআই-পি থেকে পদত্যাগ করেন এবং পরবর্তীতে নতুন রাজনৈতিক দল গঠিত হয়।

পাকিস্তানের বিভিন্ন অঞ্চল থেকে প্রায় একশো নেতা আলিম খানের আয়োজিত এক নৈশভোজে যোগ দেন, যেখানে আইপিপি গঠনের বিষয়টি আনুষ্ঠানিকভাবে ঘোষণা করা হয়। এ সময় দলের নেতা জাহাঙ্গীর তারিন বলেন, তার লক্ষ্য হচ্ছে “মুহাম্মদ আলী জিন্নাহ, ফাতিমা জিন্নাহ ও আল্লামা ইকবালের শিক্ষা বাস্তবায়ন, রাজনৈতিক ও সামাজিক বিভাজন দূর করা এবং রাজনৈতিক ও অর্থনৈতিক সংস্কার আনা।”

১৮ জুলাই ২০২৩ তারিখে আইপিপি নির্বাচন কমিশনে দল নিবন্ধনের আবেদন জমা দেয়। তারা নির্বাচনী প্রতীক হিসেবে ঈগল চেয়েছিল।

৫ অক্টোবর ২০২৩ তারিখে ইসিপি আবেদন গ্রহণ করে এবং নিবন্ধনের নোটিশ জারি করে। ২৬ অক্টোবর ২০২৩ তারিখে দলটিকে নির্বাচনী প্রতীক হিসেবে ঈগল বরাদ্দ করা হয়।

১২ ফেব্রুয়ারি ২০২৪ তারিখে সাধারণ নির্বাচনে পরাজিত হওয়ার পর জাহাঙ্গীর তারিন দল থেকে পদত্যাগ করেন।

## সংগঠন
১২ জুন ২০২৩ তারিখে জাহাঙ্গীর তারিন ঘোষণা দেন যে আলিম খান আইপিপির প্রথম সভাপতি, আমির মাহমুদ কিয়ানি প্রথম মহাসচিব এবং আউন চৌধুরী অতিরিক্ত মহাসচিব ও মুখপাত্র হবেন। আদালতের রায়ে অযোগ্য ঘোষিত হওয়ায় তারিন কোনো সরকারি পদে থাকতে পারেন না, তবে তিনি দলের ‘প্রধান পৃষ্ঠপোষক’ হিসেবে বিবেচিত হন।

### পাঞ্জাবে নেতৃত্ব
১২ আগস্ট ২০২৩ তারিখে দলের মহাসচিব আমির মাহমুদ কিয়ানি পাঞ্জাব প্রদেশের বিভাগীয় পর্যায়ের সংগঠনের প্রধানদের নাম ঘোষণা করেন।

## তথ্যসূত্র

বিষয়শ্রেণী:পাকিস্তানের রাজনৈতিক দল
বিষয়শ্রেণী:২০২৩-এ পাকিস্তানে প্রতিষ্ঠিত
বিষয়শ্রেণী:২০২৩-এ প্রতিষ্ঠিত রাজনৈতিক দল
আনিকা মাহদী

**আনিকা মাহদী ভট্টি** একজন পাকিস্তানি রাজনীতিবিদ, যিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন।

## রাজনৈতিক জীবন
২০২৪ সালের পাকিস্তানি সাধারণ নির্বাচনে তিনি এনএ-৬৭ হাফিজাবাদ আসন থেকে একজন স্বতন্ত্র প্রার্থী হিসেবে নির্বাচিত হন এবং পাকিস্তান মুসলিম লীগ (ন)-এর সৈরা আফজাল তারারকে পরাজিত করেন।

পরে তিনি অন্যান্য পিটিআই-সমর্থিত স্বতন্ত্রদের সঙ্গে সুন্নি ইত্তেহাদ কাউন্সিল (এসআইসি)-এ যোগ দেন।

## ব্যক্তিগত জীবন
তার বাবা মাহদী হাসান ভট্টি পাকিস্তানের সাবেক জাতীয় পরিষদ সদস্য এবং তার ভাই শওকত আলী ভট্টি পাঞ্জাবের চৌধুরী পারভেজ ইলাহির সরকারের সংস্কৃতি ও যুববিষয়ক মন্ত্রী হিসেবে দায়িত্ব পালন করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
রানা আনসার

**রানা আনসার** একজন পাকিস্তানি রাজনীতিবিদ, যিনি ২০২৩ সালের জুলাই থেকে আগস্ট পর্যন্ত সিন্ধের বিরোধীদলীয় নেত্রী এবং ২০১৮ সালের আগস্ট থেকে ২০২৩ সালের আগস্ট পর্যন্ত ও ২০১৩ সালের জুন থেকে ২০১৮ সালের মে পর্যন্ত সিন্ধ প্রাদেশিক পরিষদের সদস্য ছিলেন।

## প্রারম্ভিক জীবন ও শিক্ষা
রানা আনসার ১৯৬৬ সালের ১৭ আগস্ট পাকিস্তানের হায়দ্রাবাদে জন্মগ্রহণ করেন। তিনি সিন্ধ বিশ্ববিদ্যালয় থেকে ইসলামি সংস্কৃতিতে স্নাতকোত্তর ডিগ্রি অর্জন করেছেন।

## রাজনৈতিক জীবন
২০১৩ সালের পাকিস্তানি সাধারণ নির্বাচনে তিনি মুত্তাহিদা কওমি মুভমেন্ট (এমকিউএম)-এর প্রার্থী হিসেবে নারীদের জন্য সংরক্ষিত আসনে সিন্ধ প্রাদেশিক পরিষদে নির্বাচিত হন।

২০১৮ সালের পাকিস্তানি সাধারণ নির্বাচনে তিনি এমকিউএম-পি-এর প্রার্থী হিসেবে পুনরায় নারীদের জন্য সংরক্ষিত আসনে সিন্ধ প্রাদেশিক পরিষদে নির্বাচিত হন।

২০২৩ সালের ১৩ জুলাই, তার দল তাকে সিন্ধ প্রাদেশিক পরিষদের বিরোধীদলীয় নেত্রী হিসেবে মনোনীত করে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৬-এ জন্ম
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:সিন্ধু প্রাদেশিক পরিষদের সদস্য ২০১৩-২০১৮
বিষয়শ্রেণী:মুত্তাহিদা কওমি মুভমেন্ট এমপিএ (সিন্ধ)
বিষয়শ্রেণী:সিন্ধু প্রাদেশিক পরিষদের সদস্য অসম্পূর্ণ
দ্বিতীয় পদ্মা সেতু

**দ্বিতীয় পদ্মা সেতু** পরিকল্পনাধীন সড়ক সেতু। সেতুটি পদ্মা নদীর উপরে নির্মাণ করা হবে। সেতুটি মানিকগঞ্জ জেলার পাটুরিয়া ঘাটের সঙ্গে রাজবাড়ী জেলার গোয়ালন্দ ঘাটের সংযোগ ঘটাবে। সেতুটি নির্মাণের ফলে ঢাকার সাথে সড়ক পথে মেহেরপুর, চুয়াডাঙ্গা, কুষ্টিয়া, ঝিনাইদহ, মাগুরা, রাজবাড়ী ও ফরিদপুর জেলার দুরত্ব কমবে।

## পটভূমি

১৯৯৯ সালে একটি প্রাক-সম্ভাব্যতা সমীক্ষা পরিচালিত হয়। এরপর জাপান আন্তর্জাতিক সহযোগিতা সংস্থা পদ্মা নদীর ওপারে সড়ক, রেলপথ, টেলিযোগাযোগ এবং গ্যাস অন্তর্ভুক্ত করে একটি স্থির নদী পারাপারের সম্ভাব্যতা সমীক্ষা পরিচালনা করে। ২০০৫ সালের জানুয়ারিতে গবেষণাটি সম্পন্ন হয় এবং একই বছর মে মাসে চূড়ান্ত প্রতিবেদন জমা দেয়। গবেষণায় পদ্মা নদীর পরিকল্পনার ভিত্তিতে ৪টি পারাপারের স্থান পাটুরিয়া–গোয়ালন্দ, দোহার–চরভদ্রাসন, মাওয়া–জাজিরা এবং চাঁদপুর–ভেদরগঞ্জ বিবেচনা করা হয়। চারটি স্থান প্রাথমিকভাবে পরীক্ষা-নিরীক্ষার পর ভৌত, প্রযুক্তিগত, অর্থনৈতিক, স্থানীয় অবকাঠামো, সামাজিক ও পরিবেশগত দৃষ্টিকোণ থেকে তুলনামূলক গবেষণার ভিত্তিতে দুটি গুরুত্বপূর্ণ স্থান পাটুরিয়া-গোয়ালুন্দো এবং মাওয়া-জাজিরা নির্বাচন করা হয়। ইতিমধ্যেই মাওয়া-জাজিরা স্থানে প্রথম পদ্মা সেতু নির্মাণ কাজ সম্পন্ন হয়েছে।

২০১৮ সালে ফেব্রুয়ারি মাসে সাবেক সড়ক পরিবহন ও সেতু মন্ত্রী ওবায়দুল কাদের বলেছিলেন দ্বিতীয় সেতু নির্মাণে উন্নয়ন সহযোগী সংস্থাগুলোর কাছে অর্থ চাওয়া হলেও কোনো সাড়া পাওয়া যায়নি।

২০২৪ সালের ডিসেম্বরে মাসে জাপান আন্তর্জাতিক সহযোগিতা সংস্থার একটি সমীক্ষায় বলা হয় পদ্মা সেতুর নির্মাণ ব্যয় থেকে ৩২ শতাংশ কমে দ্বিতীয় পদ্মা সেতু নির্মাণ করা সম্ভব। অর্থাৎ সেতুটি নির্মাণে ২০ হাজার ৬০৯ কোটি বাংলাদেশী টাকা মতো ব্যয় হতে পারে।

২০২৫ সালের ২৭ জুলাই মহাখালীতে অবস্থিত ব্র্যাক সেন্টারে 'পদ্মা ব্যারেজ ও দ্বিতীয় পদ্মা সেতু বাস্তবায়ন প্রয়োজনীয়তা' নামক একটি সেমিনার অনুষ্ঠিত হয়। [৮ আগস্ট [রাজবাড়ী-১ আসনের সাবেক সাংসদ আলী নেওয়াজ মাহমুদ খৈয়াম বলেন বিএনপি ক্ষমতায় এলে দ্বিতীয় পদ্মা সেতু নির্মাণ করবে।

## গুরুত্ব

## তথ্যসূত্র

বিষয়শ্রেণী:বাংলাদেশের সড়ক সেতু
বিষয়শ্রেণী:গঙ্গা অতিক্রমকারী সেতু
আল্লো

**আল্লো** হলো উত্তর ইস্বানের নাবারা প্রদেশ এবং স্বায়ত্তশাসিত অঞ্চলের একটি শহর এবং পৌরসভা । ২০২১ খ্রিষ্টাব্দে এর জনসংখ্যা ছিলো ৯৩৪ জন।

## তথ্যসূত্র

## বহিঃসংযোগ

* ALLO in the Bernardo Estornés Lasa - Auñamendi Encyclopedia (Euskomedia Fundazioa) 


বিষয়শ্রেণী:উদ্ধৃতি শৈলীতে স্পেনীয় ভাষার উৎস (es)
উনচিত্তি

থাম্ব|উনচিত্তি অঞ্চলের উপত্যকা, ইতযাগা পাহাড় থেকে দৃশ্য
**উনচিত্তি** বা **উনচিতি** (Unciti) হলো ইস্বানের নাবারা প্রদেশ এবং স্বায়ত্তশাসিত অঞ্চলের একটি শহর এবং পৌরসভা।

## তথ্যসূত্র

## বাহ্যিক লিঙ্ক

* UNCITI in the Bernardo Estornés Lasa - Auñamendi Encyclopedia (Euskomedia Fundazioa)
উনজুয়ে

ডান|থাম্ব|321x321পিক্সেল|নাভারেতে উনজুয়ে পৌরসভা
**উনজুয়ে** (Unzué) হলো ইস্বানের উত্তরে অবস্থিত নাবারা প্রদেশ ও স্বায়ত্তশাসিত অঞ্চলের একটি শহর ও পৌরসভা।

## বাহ্যিক লিঙ্ক

* UNZUE in the Bernardo Estornés Lasa - Auñamendi Encyclopedia (Euskomedia Fundazioa)
লানা

ডান|থাম্ব|250x250পিক্সেল|গালবারায় লানা পৌরসভার নগরালয়।
**লানা** ইস্বানের নাবারা প্রদেশ এবং স্বায়ত্তশাসিত অঞ্চলের একটি শহর এবং পৌরসভা যার জনসংখ্যা আনুমানিক ১৯৭ জন।

## বাহ্যিক লিঙ্ক

* বার্নার্দো এস্টোরনেস লাসায় LANA - Auñamendi এনসাইক্লোপিডিয়া (Euskomedia Fundazioa)
এর্মানজী

**এর্মানজী** বা **আর্মানিয়ান্জাস** (Armañanzas / Armañantzas)  ইস্বানের নাবারা প্রদেশ এবং স্বায়ত্তশাসিত অঞ্চলের একটি শহর এবং পৌরসভা।

## বাহ্যিক লিঙ্ক

* বার্নার্ডো এস্টোরনেস লাসায় আরমানাজাস - আউনামেন্ডি এনসাইক্লোপিডিয়া (ইউস্কোমিডিয়া ফান্ডাজিওআ)
ক্যাথলিক নিউজ এজেন্সি

**ক্যাথলিক নিউজ এজেন্সি** (; সংক্ষেপে **সিএনএ**) একটি সংবাদ সংস্থা যা ইটার্নাল ওয়ার্ড টেলিভিশন নেটওয়ার্ক (ইডব্লিউটিএন)-এর মালিকানাধীন এবং এটি ক্যাথলিক চার্চ-সংক্রান্ত খবর বৈশ্বিক ইংরেজিভাষী শ্রোতাদের কাছে পৌঁছে দেয়। এটি ২০০৪ সালে ডেনভার, কলোরাডো, মার্কিন যুক্তরাষ্ট্রে প্রতিষ্ঠিত হয়েছিল, বিশ্বব্যাপী এসিআই গ্রুপের ইংরেজি বিভাগ হিসেবে, যা স্প্যানিশ ভাষার সংবাদ পরিষেবা  প্রকাশ করে। ২০১৪ সালে এটি ইডব্লিউটিএন দ্বারা অধিগ্রহণ করা হয়। বর্তমানে এর সদর দপ্তর ওয়াশিংটন, ডি.সি.-তে অবস্থিত।

২০১১ সালে, সিএনএ ঘোষণা করে যে এর সম্পাদকরা সংবাদপত্রের সম্পাদকদের বিনামূল্যে খবর, ফিচার, মন্তব্য ও ফটো সাংবাদিকতা সরবরাহ করবেন।

## নেতৃত্ব
নভেম্বর ২০২৩ অনুযায়ী, সিএনএ-এর প্রধান সম্পাদক কেন অলিভার-মেন্ডেজ, যিনি পূর্বে হোয়াইট হাউসের বিশেষ মাধ্যম পরিচালক, এনবিসি রেডিওর সংবাদ সম্পাদকসহ সাংবাদিকতা ও সরকারনীতিতে বিভিন্ন পদে দায়িত্ব পালন করেছেন।

## আরও দেখুন
* ক্যাথলিক ওয়ার্ল্ড নিউজ

## তথ্যসূত্র

## বহিঃসংযোগ
* 

বিষয়শ্রেণী:২০০৪-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:মার্কিন যুক্তরাষ্ট্র ভিত্তিক সংবাদ সংস্থা
বিষয়শ্রেণী:ক্যাথলিক গণমাধ্যম
বিষয়শ্রেণী:মার্কিন যুক্তরাষ্ট্রের রক্ষণশীল মাধ্যম
মুহাম্মদ আসলাম ঘুম্মান

**মুহাম্মদ আসলম ঘুম্মান** একজন পাকিস্তানি রাজনীতিবিদ, যিনি ২০২৪ সালের ২৯ ফেব্রুয়ারি থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। তিনি ১৯৪৮ সালের ১ জুলাই সাম্বরিয়াল নামের একটি ছোট শহরে জন্মগ্রহণ করেন, যা বর্তমানে সিয়ালকোট জেলার একটি তহসিল। তিনি পাকিস্তান সেনাবাহিনীতে ব্রিগেডিয়ার পদে অবসর গ্রহণ করেন। তিনি আইএসআই-এর সেক্টর কমান্ডার, দুর্নীতি দমন অধিদপ্তরের মহাপরিচালক এবং এনএবি পেশোয়ারের মহাপরিচালক হিসেবে দায়িত্ব পালন করেছেন।

## প্রারম্ভিক জীবন ও শিক্ষা
আসলমের রাজনৈতিক জীবন আনুষ্ঠানিকভাবে শুরু হয় ২০১৩ সালের সাধারণ নির্বাচনের মাধ্যমে। তিনি এনএ-৭৪ আসন থেকে ২০১৩ সালের নির্বাচনে প্রতিদ্বন্দ্বিতা করেন, তবে জাতীয় পরিষদে পৌঁছাতে ব্যর্থ হন। পরে তিনি ২০২৪ সালের পাকিস্তানি সাধারণ নির্বাচনে এনএ-৭৪ সিয়ালকোট-V আসন থেকে একজন স্বতন্ত্র প্রার্থী হিসেবে নির্বাচিত হন। তিনি ১,৩০,৫০৪ ভোট পেয়ে পাকিস্তান মুসলিম লীগ (ন)-এর রানা শামিম আহমদ খানকে পরাজিত করেন, যিনি ৯৫,৯৮৮ ভোট পান।

২০২৪ সালের ১৬ ফেব্রুয়ারি তিনি অজ্ঞাত ব্যক্তিদের হাতে অপহৃত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:পাকিস্তান তেহরিক-ই-ইনসাফ এমএনএ অসম্পূর্ণ
বিষয়শ্রেণী:পাকিস্তান তেহরিক-ই-ইনসাফ এমএনএ
শের আলী আরবাব

**শের আলী আরবাব** একজন পাকিস্তানি রাজনীতিবিদ, যিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। এর আগে তিনি ২০১৮ সালের আগস্ট থেকে ২০২৩ সালের ২০ জানুয়ারি পর্যন্ত জাতীয় পরিষদের সদস্য ছিলেন।

## রাজনৈতিক জীবন
২০১৮ সালের পাকিস্তানি সাধারণ নির্বাচনে তিনি পাকিস্তান তেহরিক-ই-ইনসাফ (পিটিআই)-এর প্রার্থী হিসেবে এনএ-৩০ (পেশোয়ার-৪) আসন থেকে জাতীয় পরিষদে নির্বাচিত হন। তিনি ৭৩,৭৮১ ভোট পেয়ে মুত্তাহিদা মজলিস-ই-আমল (এমএমএ)-এর প্রার্থী আরবাব নাজীব উল্লাহ খানকে পরাজিত করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:১৯৭৮-এ জন্ম
বিষয়শ্রেণী:পাকিস্তান তেহরিক-ই-ইনসাফ এমএনএ অসম্পূর্ণ
বিষয়শ্রেণী:পাকিস্তান তেহরিক-ই-ইনসাফ এমএনএ
মিয়ানমারে দুর্নীতি

**মিয়ানমারে দুর্নীতি** বিশ্বের সবচেয়ে খারাপ দেশগুলির মধ্যে একটি। নিয়ন্ত্রণ ও প্রয়োগের ব্যর্থতার কারণে, সরকার এবং ব্যবসার প্রতিটি ক্ষেত্রে দুর্নীতির বিকাশ ঘটে।    অনেক বিদেশী ব্যবসায়ী দুর্নীতিকে "মিয়ানমারে বিনিয়োগ এবং বাণিজ্যের ক্ষেত্রে একটি গুরুতর বাধা" বলে মনে করেন।  ২০১৪ সালের মে মাসে জাতিসংঘের একটি জরিপে এই সিদ্ধান্তে উপনীত হয়েছে যে দুর্নীতি মিয়ানমারে ব্যবসার ক্ষেত্রে সবচেয়ে বড় বাধা।  চলমান গৃহযুদ্ধ দুর্নীতিবিরোধী প্রচেষ্টাকে উল্লেখযোগ্যভাবে পিছিয়ে দিয়েছে, যা সমস্যাটিকে আরও বাড়িয়ে তুলেছে।

## পটভূমি
[বাম|থাম্ব|180x180পিক্সেল|প্রাক্তন বর্মী রাষ্ট্রপ্রধান সিনিয়র জেনারেল [থান শি|থান শোয়ে]]

## রাজনৈতিক ও বিচারিক দুর্নীতি
দেশটি বিশেষভাবে দুর্নীতিগ্রস্থের মধ্যে পড়ে। এর অন্যতম কারণ হচ্ছে রাজনীতি তে সামরিক বাহিনীর হস্তক্ষে। সামরিক বাহিনীর কারণে দেশটিতে বহুদিন গণতান্ত্রিক আইন প্রতিষ্ঠিত হয়নি। সামরিক বাহিনী রাজনীতিতে ও প্রশাসনিক কাজে হস্তক্ষেপের ফলে দেশে গৃহযুদ্ধ এবং অনুন্নত দেশে পরিণত হয়েছে। 

## আরও দেখুন
* মিয়ানমারে অপরাধ
* মিয়ানমারের দুর্নীতি দমন কমিশন
* আন্তর্জাতিক দুর্নীতি দমন একাডেমি
* দুর্নীতির বিরুদ্ধে রাষ্ট্রগোষ্ঠী
* আন্তর্জাতিক দুর্নীতি বিরোধী দিবস
* আইএসও ৩৭০০১ ঘুষ-বিরোধী ব্যবস্থাপনা ব্যবস্থা
* দুর্নীতির বিরুদ্ধে জাতিসংঘের কনভেনশন
* ওইসিডি ঘুষ-বিরোধী কনভেনশন
* ট্রান্সপারেন্সি ইন্টারন্যাশনাল

## টীকা

## তথ্যসূত্র

বিষয়শ্রেণী:মিয়ানমার সরকার
বিষয়শ্রেণী:দেশ অনুযায়ী দুর্নীতি
বিষয়শ্রেণী:মিয়ানমারের অর্থনীতি
বিষয়শ্রেণী:মিয়ানমারের রাজনীতি
বিষয়শ্রেণী:এশিয়ায় দুর্নীতি
রানা আতিফ

**রানা আতিফ** () একজন পাকিস্তানি রাজনীতিবিদ, যিনি ২০২৪ সালের ২৯ ফেব্রুয়ারি থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন।

## রাজনৈতিক জীবন
রানা আতিফ ২০২৪ সালের পাকিস্তানি সাধারণ নির্বাচনে এনএ-১০১ ফয়সালাবাদ-৭ আসন থেকে পাকিস্তান তেহরিক-ই-ইনসাফ (পিটিআই)-সমর্থিত স্বতন্ত্র প্রার্থী হিসেবে জাতীয় পরিষদে নির্বাচিত হন। তিনি ১,৩৪,৮৮৬ ভোট পেয়ে পাকিস্তান মুসলিম লীগ (ন)-এর মিয়ান ইরফান আহমেদকে পরাজিত করেন, যিনি ৮৯,৬১২ ভোট পান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:পাকিস্তানের জাতীয় পরিষদের সদস্য
মালিক শাকির বশির আওয়ান

**মালিক শাকির বশির আওয়ান** (, **জন্ম:** ২৯ অক্টোবর ১৯৬৫) একজন পাকিস্তানি রাজনীতিবিদ, যিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। তিনি এর আগে ২০০৮ থেকে মে ২০১৮ সাল পর্যন্ত একই পদে দায়িত্ব পালন করেছেন।

## প্রারম্ভিক জীবন
মালিক শাকির বশির আওয়ান ১৯৬৫ সালের ২৯ অক্টোবর জন্মগ্রহণ করেন।

## রাজনৈতিক জীবন
২০০৮ সালের পাকিস্তানি সাধারণ নির্বাচনে তিনি পাকিস্তান মুসলিম লীগ (ন)-এর (পিএমএল-এন) প্রার্থী হিসেবে এনএ-৭০ (খুশাব-২) আসন থেকে জাতীয় পরিষদে নির্বাচিত হন। তিনি ৬৬,৩৬১ ভোট পেয়ে স্বতন্ত্র প্রার্থী মালিক এহসান উল্লাহ তিওয়ানাকে পরাজিত করেন।

২০১৩ সালের পাকিস্তানি সাধারণ নির্বাচনে তিনি পুনরায় পিএমএল-এন-এর প্রার্থী হিসেবে এনএ-৭০ (খুশাব-২) আসন থেকে নির্বাচিত হন। এ সময় তিনি ৯৪,৫৯৪ ভোট পেয়ে স্বতন্ত্র প্রার্থী সরদার শুজ্জা মুহাম্মদ খানকে পরাজিত করেন।

২০১৮ সালের পাকিস্তানি সাধারণ নির্বাচনে তিনি পিএমএল-এন-এর প্রার্থী হিসেবে এনএ-৯৪ (খুশাব-২) আসনে প্রতিদ্বন্দ্বিতা করলেও সফল হননি। তিনি ৮৫,২২৮ ভোট পেয়ে পিটিআই-এর প্রার্থী মালিক এহসান উল্লাহ তিওয়ানার কাছে পরাজিত হন।

২০২৪ সালের পাকিস্তানি সাধারণ নির্বাচনে তিনি পিএমএল-এন-এর প্রার্থী হিসেবে এনএ-৮৭ (খুশাব-১) আসন থেকে পুনরায় জাতীয় পরিষদে নির্বাচিত হন। তিনি ১,১৭,৭৭৫ ভোট পেয়ে পিটিআই-সমর্থিত স্বতন্ত্র প্রার্থী উমের আসলাম আওয়ানকে পরাজিত করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তান মুসলিম লীগের (এন) রাজনীতিবিদ
বিষয়শ্রেণী:পাঞ্জাব, পাকিস্তানের রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:১৯৬৫-এ জন্ম
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ
বিষয়শ্রেণী:পাকিস্তান মুসলিম লীগ (এন) এমএনএ
গোলাপ বিপ্লব

**গোলাপ বিপ্লব** বা **রোজ বিপ্লব** ছিল ২০০৩ সালের নভেম্বরে জর্জিয়ায় সংঘটিত একটি অহিংস ক্ষমতার পরিবর্তন। বিতর্কিত সংসদীয় নির্বাচনের বিরুদ্ধে ব্যাপক বিক্ষোভের ফলে এই ঘটনাটি ঘটে এবং রাষ্ট্রপতি এডুয়ার্ড শেভার্দনাডজের পদত্যাগের মাধ্যমে শেষ হয়, যা দেশটিতে সোভিয়েত যুগের নেতৃত্বের অবসান ঘটায়। বিপ্লবের নামকরণ করা হয়েছে সেই চরম মুহূর্ত থেকে, যখন মিখাইল সাকাশভিলির নেতৃত্বে বিক্ষোভকারীরা লাল গোলাপ হাতে সংসদ অধিবেশনে হামলা চালায়।

শেভার্দনাদজের প্রাক্তন রাজনৈতিক মিত্র, মিখেইল সাকাশভিলি, নিনো বুর্জানাদজে এবং জুরাব ঝভানিয়া এই বিপ্লবের নেতৃত্ব দিয়েছিলেন। ২০০৩ সালের ৩ থেকে ২৩ নভেম্বর পর্যন্ত বিশ দিনের বিক্ষোভের মধ্য দিয়ে, বিপ্লব জর্জিয়ায় নতুন রাষ্ট্রপতি এবং সংসদীয় নির্বাচনের সূত্রপাত করে, যার ফলে জাতীয় আন্দোলন - ডেমোক্র্যাটস জোট ক্ষমতায় আসে।  অনিশ্চিত পরিস্থিতিতে জুরাব ঝভানিয়ার মৃত্যু এবং নিনো বুর্জানাদজের বিরোধী দলে প্রত্যাহার অবশেষে ইউনাইটেড ন্যাশনাল মুভমেন্টকে একক শাসক দল হিসেবে প্রতিষ্ঠিত করে।

মার্কিন যুক্তরাষ্ট্রের পররাষ্ট্র দপ্তরের মতে, গোলাপ বিপ্লবের মাধ্যমে আনা ব্যাপক সংস্কারের মাধ্যমে, জর্জিয়া "২০০৩ সালে প্রায় ব্যর্থ রাষ্ট্র থেকে ২০১৪ সালে তুলনামূলকভাবে ভালোভাবে কার্যকর বাজার অর্থনীতিতে" উন্নীত হয়। গোলাপ বিপ্লবকে রঙ বিপ্লবের প্রাথমিক উদাহরণগুলির মধ্যে একটি হিসাবে বিবেচনা করা হয়। এটি বেসরকারী সংস্থা এবং ছাত্রদের সক্রিয়তার শক্তিশালী ভূমিকা দ্বারা চিহ্নিত ছিল।

## আন্তর্জাতিক প্রভাব
২০০৪ সালের নভেম্বরে বিতর্কিত ইউক্রেনীয় রাষ্ট্রপতি নির্বাচনের পর সংঘটিত কমলা বিপ্লব আংশিকভাবে জর্জিয়ান রোজ বিপ্লব দ্বারা অনুপ্রাণিত বলে জানা যায়। 

## আরও দেখুন

* শ্বেত বিপ্লব
* মখমল বিপ্লব
* আগস্ট বিপ্লব
* জেসমিন বিপ্লব
* কমলা বিপ্লব

## তথ্যসূত্র

বিষয়শ্রেণী:অভ্যুত্থান
বিষয়শ্রেণী:বিপ্লবী আন্দোলন
বিষয়শ্রেণী:বিপ্লব
ওকো

ডান|থাম্ব|250x250পিক্সেল|ওকোর দৃশ্য
**ওকো** ( এউস্কারা: Oko ) হলো উত্তর ইস্বানের নাবারা প্রদেশ এবং স্বায়ত্তশাসিত অঞ্চলের একটি শহর এবং পৌরসভা। 

২০২৩ খ্রিষ্টাব্দের হিসেব অনুযায়ী ওকোতে ৬৬ জন বাসিন্দা ছিলেন বলে অনুমান করা হ​য়। 

ওকোয় উষ্ণ ঋতু তিন মাস স্থায়ী হয় ৩০ জ্যৈষ্ঠ থেকে ২৯ ভাদ্র পর্যন্ত, আর শীতল ঋতু সাড়ে তিন মাস স্থায়ী হয় ৩০ কার্তিক থেকে ১৯ ফাগুন পর্যন্ত। 

## তথ্যসূত্র
লেদেনা

ডান|থাম্ব|250x250পিক্সেল|লেদেনা (Liédena)
**লিয়েদেনা** বা **লেদেনা** ইস্বানের নাবারা প্রদেশ এবং স্বায়ত্তশাসিত অঞ্চলের একটি শহর ও পৌরসভা।

## বহিঃসংযোগ

* LIEDENA in the Bernardo Estornés Lasa - Auñamendi Encyclopedia (Euskomedia Fundazioa)
মখমল বিপ্লব

**মখমল বিপ্লব, ভেলভেট বিপ্লব** বা **মৃদু বিপ্লব** ছিল তৎকালীন চেকোস্লোভাকিয়ায় ক্ষমতার একটি অহিংস রূপান্তর, যা ১৭ নভেম্বর থেকে ২৮ নভেম্বর ১৯৮৯ পর্যন্ত সংঘটিত হয়েছিল । চেকোস্লোভাকিয়ার কমিউনিস্ট পার্টির একদলীয় সরকারের বিরুদ্ধে জনপ্রিয় বিক্ষোভে ছাত্র এবং বয়স্ক ভিন্নমতাবলম্বীরাও অংশ নিয়েছিলেন। এর ফলে চেকোস্লোভাকিয়ায় ৪১ বছরের একদলীয় শাসনের অবসান ঘটে এবং পরবর্তীকালে কমান্ড অর্থনীতি ভেঙে সংসদীয় প্রজাতন্ত্রে রূপান্তরিত হয়।

১৯৮৯ সালের ১৭ নভেম্বর ( আন্তর্জাতিক ছাত্র দিবস ), প্রাগে একটি ছাত্র বিক্ষোভ দমন করে দাঙ্গা পুলিশ ।  এই অনুষ্ঠানটি ১৯৩৯ সালে প্রাগ বিশ্ববিদ্যালয়ে নাৎসিদের আক্রমণের বিরুদ্ধে সহিংসভাবে দমন করা বিক্ষোভের ৫০তম বার্ষিকী উপলক্ষে পালিত হয় যেখানে ১,২০০ জন ছাত্রকে গ্রেপ্তার করা হয় এবং ৯ জন নিহত হয় (আন্তর্জাতিক ছাত্র দিবসের উৎপত্তি দেখুন)। 

১৯৮৯ সালের এই ঘটনা ১৭ নভেম্বর থেকে ডিসেম্বরের শেষের দিকে ধারাবাহিক বিক্ষোভের সূত্রপাত করে এবং কমিউনিস্ট বিরোধী বিক্ষোভে পরিণত হয়। ২০ নভেম্বর, প্রাগে সমবেত বিক্ষোভকারীদের সংখ্যা আগের দিনের ২০০,০০০ থেকে বেড়ে আনুমানিক ৫০০,০০০-এ পৌঁছে। কমিউনিস্ট পার্টির পুরো শীর্ষ নেতৃত্ব, যার মধ্যে সাধারণ সম্পাদক মিলোস জ্যাকেসও ছিলেন, ২৪ নভেম্বর পদত্যাগ করেন। ২৭ নভেম্বর, চেকোস্লোভাকিয়ার সকল নাগরিককে নিয়ে দুই ঘন্টার একটি সাধারণ ধর্মঘট অনুষ্ঠিত হয়।

অন্যান্য ওয়ারশ চুক্তি সরকারগুলির পতন এবং ক্রমবর্ধমান রাজপথের বিক্ষোভের প্রতিক্রিয়ায়, চেকোস্লোভাকিয়ার কমিউনিস্ট পার্টি ২৮ নভেম্বর ঘোষণা করে যে তারা ক্ষমতা ত্যাগ করবে এবং একদলীয় রাষ্ট্রের অবসান ঘটাবে। দুই দিন পরে, ফেডারেল পার্লামেন্ট আনুষ্ঠানিকভাবে সংবিধানের ধারাগুলি মুছে ফেলে যা কমিউনিস্ট পার্টিকে ক্ষমতার একচেটিয়া অধিকার দেয়। ডিসেম্বরের শুরুতে পশ্চিম জার্মানি এবং অস্ট্রিয়ার সীমান্ত থেকে কাঁটাতার এবং অন্যান্য বাধা অপসারণ করা হয়। ১০ ডিসেম্বর, রাষ্ট্রপতি গুস্তাভ হুসাক ১৯৪৮ সালের পর চেকোস্লোভাকিয়ায় প্রথম বৃহৎভাবে অ- কমিউনিস্ট সরকার নিয়োগ করেন এবং পদত্যাগ করেন। ২৮ ডিসেম্বর আলেকজান্ডার ডুবেকেক ফেডারেল পার্লামেন্টের স্পিকার এবং ২৯ ডিসেম্বর ১৯৮৯ সালে ভ্যাক্লাভ হ্যাভেল চেকোস্লোভাকিয়ার রাষ্ট্রপতি নির্বাচিত হন।

১৯৯০ সালের জুন মাসে, চেকোস্লোভাকিয়া ১৯৪৬ সালের পর প্রথম গণতান্ত্রিক নির্বাচন  অনুষ্ঠিত করে। ১৯৯২ সালের ৩১ ডিসেম্বর, চেকোস্লোভাকিয়া শান্তিপূর্ণভাবে দুটি দেশে বিভক্ত হয়, চেক প্রজাতন্ত্র এবং স্লোভাক প্রজাতন্ত্র । চেকোস্লোভাকিয়ার বিলুপ্তি মূলত স্লোভাক এবং চেকদের (পূর্ব চেকোস্লোভাকিয়া নিয়ে গঠিত দুটি প্রধান জাতিগোষ্ঠী) মধ্যে জাতীয় শাসন সংক্রান্ত সমস্যার কারণে ঘটে।

## আরও দেখুন

* গোলাপ বিপ্লব
* আগস্ট বিপ্লব
* শ্বেত বিপ্লব
* জেসমিন বিপ্লব

## তথ্যসূত্র

বিষয়শ্রেণী:গণতন্ত্রীকরণ
বিষয়শ্রেণী:উদ্ধৃতি শৈলীতে চেক ভাষার উৎস (cs)
বিষয়শ্রেণী:বিপ্লব
বেরো

থাম্ব|বেরোর সাধারণ দৃশ্য
থাম্ব|150x150পিক্সেল|বেরোর পতাকা
থাম্ব|180x180পিক্সেল|বেরোর প্রতীক
**বেরো**, **বেরে**, বা **বেইরে** হচ্ছে উত্তর ইস্বানের নাবারা প্রদেশ এবং স্বায়ত্তশাসিত অঞ্চলের একটি শহর এবং পৌরসভা।

## বাহ্যিক লিঙ্ক

* BEIRE in the Bernardo Estornés Lasa - Auñamendi Encyclopedia (Euskomedia Fundazioa)
এল বুস্তো

ডান|250x250পিক্সেল|El Busto; Etaiu
থাম্ব|180x180পিক্সেল|এল বুস্তোর প্রতীক
**এল বুস্তো** (El Busto; Etaiu) হচ্ছে উত্তর ইস্বানের নাবারা প্রদেশ এবং স্বায়ত্তশাসিত অঞ্চলের একটি শহর এবং পৌরসভা।

## বাহ্যিক লিঙ্ক

* বার্নার্দো এস্টোরনেস লাসা-তে এল বুস্টো - আউনামেন্ডি এনসাইক্লোপিডিয়া (ইউস্কোমিডিয়া ফান্ডাজিওআ)
ইমোতজি

থাম্ব|ইমোত্জে অস্কত্জ
**ইমোত্জ** বা **ইমোত্জি** হচ্ছে উত্তর ইস্বানের নাবারা প্রদেশ এবং স্বায়ত্তশাসিত অঞ্চলের একটি শহর এবং পৌরসভা।

## বাহ্যিক লিঙ্ক

* বার্নার্ডো এস্টোরনেস লাসায় IMOTZ - Auñamendi এনসাইক্লোপিডিয়া (Euskomedia Fundazioa)
সিং বোঙা

**সিং বোঙা** হলেন প্রধানত ভারতের ঝাড়খণ্ড রাজ্য এবং পার্শ্ববর্তী পশ্চিমবঙ্গ, ওড়িশা এবং বিহারের উপজাতি সম্প্রদায়ের দ্বারা পূজিত একজন দেবতা। হো, মুন্ডা, ভূমিজ এবং সাঁওতাল উপজাতিদের সর্বোচ্চ দেবতা হিসেবে পূজিত সিং বোঙা সূর্য দেবতার প্রতিনিধিত্ব করেন। এই দেবতা আলো, জীবন এবং উর্বরতার সাথে সম্পর্কিত। তার পূজা উপজাতীয় ধর্মীয় রীতিনীতি এবং আচার-অনুষ্ঠানের একটি অবিচ্ছেদ্য অংশ, যা প্রায়শই জাঁকজমক এবং ভক্তির সাথে পালিত হয়।

কিছু উপজাতি সম্প্রদায়ে একটি পবিত্র গাছ বা পাথর তার প্রতীক হিসেবে ব্যবহৃত হতে পারে, যা উপাসনালয় বা ধর্মীয় গুরুত্ববাহী স্থানগুলোকে চিহ্নিত করে।

## ব্যুৎপত্তি
সিং বোঙা নামটি দুটি শব্দ থেকে এসেছে: মুন্ডা ভাষায় *সিং* অর্থ "সূর্য" এবং *বোঙা* অর্থ "দেবতা"। এই শব্দটি সূর্য দেবতার প্রতীক; যাকে প্রকৃতি, কৃষি এবং কল্যাণের বিভিন্ন দিক নিয়ন্ত্রণকারী জীবনদায়ী শক্তি হিসেবে বিবেচনা করা হয়।

## বিবরণ
সিং বোঙাকে মহাবিশ্বের স্রষ্টা বলে মনে করা হয় এবং তাকে একটি পরাক্রান্ত শক্তি হিসেবে দেখা হয় যিনি প্রাকৃতিক এবং আধ্যাত্মিক উভয় জগৎকে নিয়ন্ত্রণ করেন। উপজাতীয় লোককাহিনী অনুসারে সিং বোঙা পৃথিবী এবং এর সমস্ত বাসিন্দাদের সৃষ্টি করেছেন। তাকে প্রায়শই একজন দয়ালু এবং ন্যায়পরায়ণ দেবতা হিসেবে বর্ণনা করা হয় যিনি প্রকৃতির ভারসাম্য রক্ষা করেন। জীবনের একটি অপরিহার্য উপাদান, সূর্য, তাঁর পার্থিব রূপ হিসেবে বিবেচিত। শস্য, পশু এবং মানুষের রক্ষক হিসেবে সিং বোঙাকে ভালো ফসল, স্বাস্থ্য এবং সমৃদ্ধির আশীর্বাদের জন্য আহ্বান করা হয়।

## লোককাহিনী
মুন্ডা লোককাহিনী অনুসারে সৃষ্টির শুরুতে পুরো পৃথিবী ছিল জলময়। সূর্য দেবতা সিং বোঙা এই জলের ওপর পাতার নৌকায় কিছুকাল ভেসে বেড়ালেন। এরপর তার মনে স্থল ও মানুষ সৃষ্টির বাসনা জাগলো। স্থল সৃষ্টির উদ্দেশ্যে তিনি মাছ, কচ্ছপ এবং কাঁকড়াকে সমুদ্রের তলদেশ থেকে একটু মাটি তুলে আনতে আদেশ দিলেন। কিন্তু সবার চেষ্টাই ব্যর্থ হলো। অবশেষে কেঁচো (মতান্তরে জোঁক) সমুদ্রের তলদেশ থেকে উঠে এসে পেটের মাটি মলের সঙ্গে বের করে দিলো। এই মাটি দিয়েই সিং বোঙা স্থল সৃষ্টি করলেন। তার আদেশ অনুসারে, পৃথিবীতে সব ধরনের গাছপালা এবং উদ্ভিদ জন্মাল। এরপর সিং বোঙা সব রকমের এবং সব আকারের পাখি ও পশু দিয়ে পৃথিবী ভরে দিলেন। তারপর একটি বিশেষ ঘটনা ঘটল। হুর বা রাজহাঁস পাখি একটি ডিম পাড়ল এবং সেই ডিম থেকে একজন ছেলে ও একজন মেয়ের জন্ম হলো, তারাই ছিল পৃথিবীর প্রথম মানব-মানবী। এই মানব-মানবীকেই মুন্ডারা তাদের পূর্বপুরুষ বলে মনে করে।

## ধর্মীয় আচার
মুন্ডা রীতি অনুসারে শিশু জন্মানোর পর আট দিন অশৌচ পালন করতে হয়। অষ্টম দিনে 'নাড়াত' (শুদ্ধিকরণ অনুষ্ঠান) আচার পালিত হয়। এদিন শিশুর পিতা সিং বোঙার উদ্দেশ্যে একটি সাদা মোরগ উৎসর্গ করে।

## শিল্পকলা

মল্লভূমে পোড়ামাটির কাজে দক্ষ সাঁওতাল উপজাতির বহু মানুষের বাস। তারা এক ধরণের পোড়ামাটির হাতি-মূর্তি তৈরি করে যা তাদের উপাস্য দেবতা সিং বোঙাকে উৎসর্গ করা হতো। সেখান থেকেই এই মৃৎশিল্পকর্মের নাম হয় বোঙা হাতি।

## তথ্যসূত্র

বিষয়শ্রেণী:সাঁওতাল
বিষয়শ্রেণী:সাঁওতাল দেবতা
বিষয়শ্রেণী:সাঁওতাল দেবদেবী
বিষয়শ্রেণী:মুন্ডা দেবতা
বিষয়শ্রেণী:ভূমিজ দেবতা
বিষয়শ্রেণী:মুন্ডা দেবদেবী
বিষয়শ্রেণী:আদিবাসী দেবতা
মার্গোথ এসকোবার

**মার্গোথ এসকোবার** হলেন একজন ইকুয়েডরীয় পরিবেশ ও আদিবাসী অধিকার কর্মী। তিনি মূলত পরিবেশগত এবং আদিবাসী অধিকারের জন্য কাজ করেন। তিনি ১৯৭৫ সাল থেকে সক্রিয়ভাবে কাজ করে যাচ্ছেন।

## ব্যক্তিগত জীবন
মার্গোথ এসকোবারের জন্ম পাস্তাজার পুয়োতে। পুয়ো হলো ইকুয়েডরের একটি প্রদেশ পাস্তাজার রাজধানী।

## সক্রিয়তা
মার্গোথ এসকোবার একজন আমাজনীয় মহিলা। তিনি ইকুয়েডরের আমাজনে প্রাকৃতিক সম্পদের অহেতুক খনন ও আহরণের বিরোধিতা করেন।

১৯৭৫ সালে মানাবি প্রাদেশিক কৃষক সংগঠন ইউনিয়ন (ইউনিয়ন প্রভিনশিয়াল ডি অর্গানাইজেশনস ক্যাম্পেসিনাস ডি মানবি) নামে একটি কৃষক সংগঠন ইউনিয়ন তৈরি করতে সাহায্য করেন, যা মানাবি প্রদেশের বেশ কয়েকটি পরিবারের গ্রামীণ জমি পুনরুদ্ধারের ক্ষেত্রে উল্লেখযোগ্য ভাবে সাহায্য করেছিল।

## বিচারিক হয়রানি
মার্গোথ এসকোবারের বিরুদ্ধে বেলোরুসনেফ্টের পরিচালক আন্দ্রে নিকোনভকে আক্রমণ করার অভিযোগ আনা হয়। ২০১৪ সালে নাশকতা ও সন্ত্রাসবাদের অভিযোগে প্রসিকিউটরের কার্যালয় তাকে তলব করে।

২০১৫ সালের ১৩ আগস্ট পুয়োতে একটি সাধারণ ধর্মঘট ও বিক্ষোভের সময় মার্গোথকে মারধর করার পর গ্রেপ্তার করা হয়। এই ধর্মঘট ও বিক্ষোভ ট্রেড শ্রমিক এবং আদিবাসী সংগঠনগুলির ইউনিয়ন দ্বারা সংগঠিত হয়েছিল। সেই সব সংগঠনের মধ্যে ছিল কনফেডারেশন ডি ন্যাসিওনালিডেস ইন্ডিজেনাস ডেল ইকুয়েডর - কোনাই (ইকুয়েডরের আদিবাসী জাতীয়তা কনফেডারেশন)।

বিক্ষোভগুলিতে কৃষি সংস্কার, স্বাস্থ্যসেবায় উন্নত সুযোগ, খনির উন্নয়নের বিরোধিতা, ইউরোপীয় ইউনিয়নের সাথে একটি মুক্ত বাণিজ্য চুক্তি এবং ইকুয়েডরের সংবিধানের প্রস্তাবিত সংশোধনীর বিরোধিতা করা হয়। প্রস্তাবিত সংশোধনীর মধ্যে ছিল রাষ্ট্রপতি রাফায়েল কোরেয়াকে অনির্দিষ্টকালের জন্য পুনঃনির্বাচিত করার সুযোগ। একজন বিচারক রায় দিয়েছিলেন যে, শান্তি বিঘ্নিত করা থেকে বিরত রাখতে মার্গোথ এসকোবারকে ৩০ দিনের জন্য প্রতিরোধমূলক আটকে রাখা উচিত। পরে ২০১৫ সালের ডিসেম্বর মাসে প্রমাণের অভাবে অভিযোগগুলি বাতিল করা হয়।

## অগ্নিসংযোগ আক্রমণ
২০১৮ সালের ২৯শে সেপ্টেম্বর মার্গোথের বাড়ি অগ্নিসংযোগের মাধ্যমে ধ্বংস করা হয়। বাড়িটি ছিল আমাজন মহিলা গোষ্ঠী *মুজেরেস আমাজনিকাস*-এর একটি মিলনস্থল, যার তিনি একজন সদস্য। এই গোষ্ঠীটি *কোলেকটিভো দে মুজেরেস আমাজনিকাস* নামেও পরিচিত। এই আদিবাসী গোষ্ঠীটি মূলত ইকুয়েডরের আমাজনকে রক্ষা করে।

অন্যান্য *মুজেরেস আমাজনিকাস*-এর সদস্য যেমন, নেমা গ্রেফা, প্যাট্রিসিয়া গুয়ালিঙ্গা এবং সালোমে আরান্ডাকেও আক্রমণ এবং হুমকি দেওয়া হয়েছিল। এবং এই দলটি, অ্যামনেস্টি ইন্টারন্যাশনালের সাথে একত্রে, স্থগিত তদন্তের অগ্রগতির দাবিতে ইকুয়েডরের অ্যাটর্নি জেনারেলের কাছে ২৫০,০০০ এরও বেশি এরও বেশি স্বাক্ষর সম্বলিত কাগজ জমা দেন। স্বাক্ষর সম্বলিত কাগজ ২০২০ সালের ৯ মার্চ জমা দেওয়া হয়।

## তথ্যসূত্র

বিষয়শ্রেণী:নারী মানবাধিকার কর্মী
বিষয়শ্রেণী:ইকুয়েডরীয় পরিবেশবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:আদিবাসী অধিকার কর্মী
বিষয়শ্রেণী:ইকুয়েডরে মানবাধিকার
নিনা গুয়ালিঙ্গা

**নিনা গুয়ালিঙ্গা** (জন্ম জুন ১৯৯৩) একজন ইকুয়েডরের পরিবেশগত ও আদিবাসী অধিকার কর্মী। তিনি কিচওয়া -ভাষী সম্প্রদায়ভুক্ত। তিনি তার জীবনের বেশিরভাগ সময় ইকুয়েডরের আমাজন, এর বন্যপ্রাণী এবং এই পরিবেশের উপর নির্ভরশীল মানুষের পরিবেশগত সুরক্ষার জন্য কাজ করে গেছেন।

## ব্যক্তিগত জীবন
গুয়ালিঙ্গা তার মায়ের কিচওয়া -ভাষী সম্প্রদায়ে জন্মগ্রহণ করেন এবং বেড়ে ওঠেন। তার বাবা আন্দ্রেস সিরেন তুর্কু বিশ্ববিদ্যালয়ের ভূগোল ও ভূতত্ত্ব বিভাগের জীববিজ্ঞানের অধ্যাপক।

জলবায়ু ন্যায়বিচার এবং আদিবাসী অধিকারের পক্ষে তার প্রচারণায় অংশগ্রহণ আট বছর বয়সের একটি অভিজ্ঞতা থেকে অনুপ্রাণিত হয়েছিলেন। তিনি দেখেছিলেন একটি তেল কোম্পানির একজন প্রতিনিধি তার গ্রামে এসে তাদের এলাকা থেকে তেল উত্তোলনের বিনিময়ে তাদের ১০,০০০ ডলার দেওয়ার প্রস্তাব দিয়েছিলেন। আর সেটি তার গ্রামের মহিলারা প্রকৃতি সংরক্ষণের পক্ষে কথা বলে প্রত্যাখ্যান করেছিলেন। আট বছর বয়সে, সেনাবাহিনী তেল অনুসন্ধানের জন্য আদিবাসী অঞ্চলে আক্রমণ করার পরিকল্পনা করেছিল। ফলে তিনি সুইডেনে চলে যান। তিনি সিগতুনার একটি বোর্ডিং স্কুল সিগতুনাস্কোলান হিউম্যানিস্টিস্কা লারোভারকেট অধ্যয়ন করেন। আর তিনি স্কুল ছুটির সময় সারায়াকুতে ফিরে আসেন।

সে তার বাবা-মা এবং দাদা-দাদির মাধ্যমে বন সম্পর্কে জ্ঞান অর্জন করেছিল। তিনি ক্রিস্টিনা গুয়ালিংগার নাতনী, এবং হেলেনা গুয়ালিংগার বোন এবং নোয়েমি গুয়ালিংগার কন্যা। এরা সকলেই পরিবেশকর্মী। তার খালা প্যাট্রিসিয়া একজন ভূমিরক্ষক এবং তার চাচা এরিবার্তো একজন চলচ্চিত্র নির্মাতা। তিনি সারায়াকু প্রতিরোধের নথিভুক্ত করেছিলেন।

তিনি বর্তমানে লুন্ড বিশ্ববিদ্যালয়ে মানবাধিকার বিষয়ে অধ্যয়ন করছেন।

## পুরস্কার

* ২০১৮ ডব্লিউডব্লিউএফ ইন্টারন্যাশনাল প্রেসিডেন্ট'স ইয়ুথ এডওয়ার্ড

## তথ্যসূত্র

বিষয়শ্রেণী:১৯৯৩-এ জন্ম
বিষয়শ্রেণী:আদিবাসী অধিকার কর্মী
বিষয়শ্রেণী:ইকুয়েডরীয় পরিবেশবিদ
প্রতিজ্ঞা শতক

**প্রতিজ্ঞা শতক** মহর্ষি নগেন্দ্রনাথ অর্থাৎ ভাদুড়ী মহাশয় রচিত একটি বাংলা ছাত্র পাঠ্য বাংলা নীতি শিক্ষা বিষয়ভিত্তিক প্রাথমিক পুস্তিকা। এই ক্ষীণকায় পুস্তিকার প্রকাশ বাংলার শিক্ষাজগতে ছিল এক যুগান্তকারী বিষয়।

## রচনা ও প্রকাশের উদ্দেশ্য এবং ইতিহাস

নগেন্দ্রনাথ ছাত্র জীবনে অত্যন্ত মেধাবী ছিলেন। মেধাবী নগেন্দ্রনাথ কলকাতার ডাফ কলেজে সিনিয়র স্কলারশিপ লাভ করেন। পরবর্তীতে স্বগ্রামে অবৈতনিক বিদ্যালয় স্থাপন করে পাঠদানের ব্যবস্থা করেছিলেন। 
নগেন্দ্রনাথ ছিলেন বহু ভাষাবিদ। তিনি ইংরেজী, বাংলা, সংস্কৃত, হিন্দী, ফারসী, আরবী, ল্যাতিন, গ্ৰীক প্রভৃতি আটটি ভাষায় সুপণ্ডিত ছিলেন।  নগেন্দ্রনাথ প্রধান শিক্ষক হিসেবে দায়িত্ব পালন করেন জনাই ইংরেজী বিদ্যালয়ে ও পরে বালি হাইস্কুলে। 

১৮৯৪ খ্রী. নগেন্দ্রনাথ কলকাতায় ‘পেট্রিয়টিক ইনস্টিটিউশন’ নামে একটি ইংরেজী স্কুল স্থাপন করেন। ‘পেট্রিয়টিক লাইব্রেরী’ স্থাপনও তাঁর আর একটি অনন্য কীর্তি। নগেন্দ্রনাথ-ই তাঁর শিষ্য কালীপ্রসন্ন চক্রবর্তীকে পেট্রিয়টিক লাইব্রেরী এবং পেট্রিয়টিক ইনস্টিটিউশনের ভার দিয়েছিলেন। উল্লেখ্য, পেট্রিয়টিক ইনস্টিটিউশন সাময়িকভাবে বন্ধ হয়ে যায়। 'পেট্রিয়টিক্ ইনস্টিটিউশান'-এর কয়েকজন উৎসাহী শিক্ষাব্রতীর প্রচেষ্টায় 'টাউন স্কুল'-এ পরিণত হওয়ার উল্লেখ মেলে। তিনি যখন যে বাড়িতে থাকতেন সেখানেই একটি বিদ্যালয় এবং একটি লাইব্রেরী গড়ে তুলতেন। তাঁর অন্যতম শিষ্য ভবতারণ সরকার প্রতিষ্ঠা করেন ভারতী বিদ্যালয়।  ১৮৯৩ সালের ১৯শে এপ্রিল মাতাজী তপস্বিনী মহারানী গঙ্গাবাঈ যে মহাকালী পাঠশালা প্রতিষ্ঠা করেন - তার পিছনেও নগেন্দ্রনাথের অনুপ্রেরণা ছিল।

নগেন্দ্রনাথ বেশ কিছু গ্রন্থ রচনা করেছিলেন। এর মধ্যে 'প্রতিজ্ঞা শতক' গ্রন্থটি উল্লেখযোগ্য। শিক্ষা জগতের সঙ্গে তাঁর সংযোগ এই গ্রন্থটি রচনার নেপথ্যে নিশ্চিতভাবে ক্রিয়াশীল ছিল। এই গ্রন্থটি রচনার উদ্দেশ্য ছিল প্রতিজ্ঞা গ্রহণের মাধ্যমে পড়ুয়াদের নৈতিক চরিত্র গঠন করা :

তাঁর রচিত এই 'প্রতিজ্ঞা শতক' নীতি গ্রন্থটিকে মহাকালী পাঠশালার প্রতিষ্ঠাত্রী মাতাজী গঙ্গাবাঈ পাঠ্য পুস্তক হিসেবে মনোনীত করেছিলেন।

## বৈশিষ্ট্য

এই ক্ষুদ্র পুস্তিকা রচনার উদ্দেশ্য ছিল পড়ুয়াদের নৈতিক চরিত্র গঠন:

পড়ুয়ারা যাতে সহজে এটি পড়তে পারে এবং মুখস্ত করে আবৃত্তি করতে পারে এর ভাষা সেই উপযোগী। ভক্তিপ্রকাশ ব্রহ্মচারীর লেখা থেকে জানা যায় - মহর্ষি নগেন্দ্রনাথ এটি ছাত্রদের মুখস্ত করাতেন এবং তাদের অভ্যাস করতে বলতেন।  পাঠের উপযোগী হওয়ার কারণেই ছাত্র পাঠ্য পুস্তিকা হিসেবে এটি যথেষ্ট জনপ্রিয়তা পায়।

## কার্যকারিতা ও জনপ্রিয়তা

এই গ্রন্থটি যে অত্যন্ত কার্যকর হয়েছিল এবং জনপ্রিয়তা পেয়েছিল তা এর মুদ্রণ ক্রম বিশ্লেষণ করলেই বোঝা যায়। ভক্তিপ্রকাশ ব্রহ্মচারী ১৮৭৯ শকে সনাতন ধর্ম প্রচারিণী সভার পক্ষ থেকে এই গ্রন্থটির পঞ্চমবার মুদ্রণের ব্যবস্থা করেন। পরবর্তী সময়ে রঘুপতি মুখোপাধ্যায়ও গ্রন্থটির নব্য সংস্করণ প্রকাশের উদ্যোগ গ্রহণ করেন।

## তথ্যসূত্র
হাঁসাইগাড়ী বিল

**হাঁসাইগাড়ী বিল** বাংলাদেশের নওগাঁ জেলার নওগাঁ সদর উপজেলার একটি প্রাকৃতিক বিল।  এটি হাঁসাইগাড়ী ইউনিয়ন ও শিকারপুর ইউনিয়ন জুড়ে বিস্তৃত। বর্ষাকালে এর প্রাকৃতিক সৌন্দর্যের জন্য এটি একটি স্থানীয় পর্যটন কেন্দ্র হিসেবে পরিচিতি লাভ করেছে এবং সংবাদমাধ্যমে একে "নওগাঁর মিনি কক্সবাজার" হিসেবে উল্লেখ করা হয়।

## অবস্থান ও বিবরণ
বিলটি নওগাঁ সদর উপজেলার হাঁসাইগাড়ী ও শিকারপুর ইউনিয়নের সংযোগস্থলে, তুলসীগঙ্গা নদীর তীরে অবস্থিত। বর্ষাকালে বিলটি পানিতে পূর্ণ হয়ে ওঠে এবং এর প্রশস্ত জলরাশি ও প্রাকৃতিক পরিবেশ দর্শনার্থীদের আকর্ষণ করে।

## পর্যটন ও কৃষি
হাঁসাইগাড়ি বিল স্থানীয় ও আশপাশের জেলার দর্শনার্থীদের কাছে জনপ্রিয় একটি গন্তব্য। প্রতি বিকেলে এখানে হাজার হাজার মানুষ ভিড় করেন। নৌকা ভ্রমণের সুযোগ রয়েছে। পর্যটকদের সুবিধা বৃদ্ধি করতে সেলফি পয়েন্ট নির্মাণসহ বিভিন্ন উন্নয়ন প্রকল্প গ্রহণ করা হয়েছে।

বর্ষাকালে বিলটি জলাধার হিসেবে কাজ করে এবং প্রচুর পানি ধারণ করে, যা আশেপাশের কৃষিজমিতে সেচের জন্য গুরুত্বপূর্ণ। শুষ্ক মৌসুমে বিলের জল কমে গেলে এলাকাটি রবিশস্যের আবাদে ব্যবহৃত হয়।

হাঁসাইগাড়ি বিলের মাঝখানে অবস্থিত একটি প্রাচীন হিজল গাছ বর্তমানে একটি জনপ্রিয় দর্শনীয় স্থানে পরিণত হয়েছে।

## তথ্যসূত্র

বিষয়শ্রেণী:নওগাঁ জেলা
বিষয়শ্রেণী:বাংলাদেশের জলরাশি
বিষয়শ্রেণী:নওগাঁ সদর উপজেলা
বিষয়শ্রেণী:বাংলাদেশের বিল
বিষয়শ্রেণী:বাংলাদেশের জলাভূমি
বিষয়শ্রেণী:নওগাঁ জেলার দর্শনীয় স্থান
আবরার কাজী

**আবরার কাজী** (জন্ম 3 আগস্ট 1992) একজন ভারতীয় টেলিভিশন অভিনেতা। তিনি *গাথবন্ধনে* রঘু যাদব, *ইয়ে হ্যায় চাহাতেনে* রুদ্রাক্ষ খুরানা এবং সম্রাট চৌধুরী এবং কাভি *নিম নিম কাভি শাহাদ শাহাদ-* এ উদয়বীর জিন্দাল চরিত্রে অভিনয়ের জন্য সর্বাধিক পরিচিত।

## প্রাথমিক জীবন
আবরার কাজীর জন্ম ১৯৯২ সালের ৩ আগস্ট ভারতের জম্মু ও কাশ্মীরের শ্রীনগরে । তিনি শ্রীনগরের টিন্ডেল বিস্কো স্কুল থেকে তার স্কুল জীবন সম্পন্ন করেন। কাজী শ্রীনগরের ইসলামিয়া কলেজ অফ সায়েন্স অ্যান্ড কমার্স থেকে বাণিজ্যে স্নাতক ডিগ্রি অর্জন করেন এবং সাংবাদিকতায় স্নাতকোত্তর ডিগ্রি অর্জন করেন।

আবরার কাজী তার শৈশবকালে বন্ধুদের সাহায্যে সামাজিক বিষয়ের উপর ভিত্তি করে চলচ্চিত্র তৈরি করতেন। তিনি তার নিজের শহরে একটি বেসরকারি কোম্পানিতে গ্রাফিক ডিজাইনার হিসেবেও কাজ করতেন কিন্তু অভিনেতা হওয়ার স্বপ্ন পূরণের জন্য খুব কম সময়ের মধ্যেই চাকরি ছেড়ে দেন।

## চলচ্চিত্র তালিকা

### চলচ্চিত্র

### টেলিভিশন

### ওয়েব সিরিজ

## তথ্যসূত্র

## বহিঃসংযোগ

* 

বিষয়শ্রেণী:১৯৯৩-এ জন্ম
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:হিন্দি টেলিভিশনের অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:কাশ্মীরি অভিনয়শিল্পী
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:জীবিত ব্যক্তি
জাহের থান

**জাহের থান** () হলো একটি ক্ষুদ্র পরিসর বনভূমি যা ভারত ও বাংলাদেশ, নেপাল ও ভূটানে বসবাসরত সাঁওতাল, ভূমিজ, পাহাড়িয়া ও বেদিয়া জনজাতির প্রধান ধর্মীয় উপাসনাস্থল। এটি জাহের আয়োর (জাহের এরা) বাসস্থান হিসেবে বিবেচিত এবং সারনা ধরম ও সারি ধরম অনুসারীদের কাছে অত্যন্ত পবিত্র স্থান।

## পূজা পদ্ধতি ও উৎসব
জাহের থানের পূজা পরিচালনা করেন গ্রামীণ পুরোহিত, যাঁদের সাঁওতালদের মধ্যে নায়কে, ভূমিজদের মধ্যে লায়া বা দেউরি এবং মুণ্ডাদের মধ্যে পাহান বলা হয়।
পূজার প্রধান উপকরণ হিসেবে হাঁড়িয়া (চালের মদ), সিঁদুর, তেল, লবণ এবং চাল-ডাল ব্যবহার করা হয়। পূজায় বাদামী মুরগি বা লাল ছাগল বলি দেওয়ার প্রথা রয়েছে এবং পবিত্র শাল ফুল দেবতাদের চরণে অর্পণ করা হয়।

জাহের থানকে কেন্দ্র করে সাঁওতালদের দুটি প্রধান উৎসব পালিত হয়: বাহা পরব: ফাল্গুন বা চৈত্র মাসে অনুষ্ঠিত এটি সাঁওতালদের দ্বিতীয় বৃহত্তম এবং সবচেয়ে পবিত্র ধর্মীয় উৎসব। এই ফুল উৎসবে প্রকৃতির সাথে মানুষের মিলনকে উদযাপন করা হয়। সোহরায়: পৌষ বা কার্তিক মাসে পালিত এটি সাঁওতালদের সবচেয়ে বড় উৎসব। ফসল তোলার পর দেবতাদের প্রতি কৃতজ্ঞতা জানাতে পাঁচ দিন ধরে এই উৎসব চলে।

## দেবদেবী
জাহের থান কোনো একজন দেবতার বাসস্থান নয়, বরং এটি একটি দৈব পরিবার বা দেবমণ্ডলীর আবাস, যেখানে বিভিন্ন বঙ্গা বা আত্মা একসঙ্গে বাস করেন। এঁদের প্রত্যেকের নির্দিষ্ট দায়িত্ব ও ভূমিকা রয়েছে, যা গ্রামের সার্বিক কল্যাণ নিশ্চিত করে। জাহের থানের প্রধান দেবদেবীরা হলেন:

**[[জাহের আয়ো]]**: তিনি জাহের থানের প্রধান দেবী। সাঁওতালি ভাষায় তার নামের অর্থ "জীবনদাত্রী মা"। তিনি উর্বরতা, সমৃদ্ধি এবং গ্রামের সার্বিক কল্যাণের দেবী হিসেবে পূজিত হন। গ্রামবাসীরা তার কাছে সুস্বাস্থ্য, ভালো ফসল এবং পরিবারের মঙ্গলের জন্য প্রার্থনা করেন।

**মারাং বুরু**: মারাং বুরু () হলেন সাঁওতাল, ভূমিজ, হো ও মুন্ডা জনজাতির সর্বোচ্চ দেবতা। তিনি জাহের আয়োর স্বামী এবং পাহাড় ও বনের অধিপতি হিসেবে পূজিত হন। যেকোনো সামাজিক বিবাদে বা গুরুত্বপূর্ণ সিদ্ধান্তে তার নামেই ন্যায়বিচার চাওয়া হয়। তার পূজায় সাধারণত সাদা রঙের মুরগি বা ছাগল উৎসর্গ করা হয়।

**[[মঁড়েক-তুরুইক]]**: মঁড়েক-তুরুইক () নামে পরিচিত এই দেবতারা হলেন সম্মিলিত আত্মা, যারা সাঁওতালদের আদি পূর্বপুরুষ পিলচু হাড়াম ও পিলচু বুড়হির সন্তান। এরা হলেন গ্রামের সীমানা এবং মানুষের স্বাস্থ্যের রক্ষক। বিভিন্ন রোগ, মহামারী এবং অশুভ শক্তির হাত থেকে গ্রামকে রক্ষা করার দায়িত্ব তাদের ওপর ন্যস্ত।

অন্যান্য: এই প্রধান দেবদেবী ছাড়াও জাহের থানে আরও অনেক বঙ্গার বাস, যেমন গোসাই এরা এবং পারগানা বঙ্গা। গোসাই এরা হলেন একজন গুরুত্বপূর্ণ নারী আত্মা, যিনি জাহের থানের সীমানার মধ্যে নির্দিষ্ট দায়িত্ব পালন করেন। অন্যদিকে, পারগানা বঙ্গা হলেন একজন আঞ্চলিক দেবতা, যিনি একটি নির্দিষ্ট গ্রাম ছাড়াও বৃহত্তর অঞ্চলের (পারগানা) দেখভাল করেন।

## বর্তমান পরিস্থিতি ও সমস্যা
নগরায়ণ, শিল্পায়ন এবং খনন কার্যক্রমের ফলে অনেক জাহের থানের অস্তিত্ব সংকটের মুখে। ভূমি বেদখলের কারণেও এই পবিত্র স্থানগুলির আয়তন কমে আসছে। তবে আশার কথা হলো, পশ্চিমবঙ্গ সরকার বেশ কিছু জাহের থানকে সরকারি পাট্টা প্রদান করেছে এবং ২০২০ সালে বাংলাদেশে প্রথম সরকারি অর্থায়নে একটি জাহের থান নির্মাণ করা হয়েছে।

## আরও দেখুন
*মারাং বুরু
*জাহের আয়ো

## তথ্যসূত্র

বিষয়শ্রেণী:সাঁওতাল
বিষয়শ্রেণী:সাঁওতাল দেবদেবী
বিষয়শ্রেণী:সাঁওতাল উৎসব
বিষয়শ্রেণী:পশ্চিমবঙ্গের লোকসংস্কৃতি
কারিগরি প্রশিক্ষণ কেন্দ্র, রংপুর

**রংপুর কারিগরি প্রশিক্ষণ কেন্দ্র** রংপুর জেলার একটি সরকারি কারিগরি শিক্ষা ও প্রশিক্ষণ কেন্দ্র। প্রতিষ্ঠানটি বহুমুখী দক্ষতা উন্নয়ন প্রশিক্ষণের মাধ্যমে দেশীয় ও বিদেশি শ্রমবাজারে যোগ্য মানবসম্পদ তৈরিতে ভূমিকা রাখছে। এটি সাধারণত **টিটিসি, রংপুর** নামেই পরিচিত।

## ইতিহাস
রংপুর কারিগরি প্রশিক্ষণ কেন্দ্র ২০০৮ সালে কার্যক্রম শুরু করে। প্রতিষ্ঠার লক্ষ্য ছিল স্থানীয় বেকার যুবক-যুবতীদের দক্ষতা উন্নয়ন ও কর্মসংস্থান সৃষ্টি করা, এবং বিদেশে কর্মসংস্থানের সুযোগ বৃদ্ধি করা।

## প্রশিক্ষণ কার্যক্রম
প্রতিষ্ঠানটি বিভিন্ন ট্রেডে প্রশিক্ষণ দিয়ে থাকে। এসব কোর্সের মধ্যে উল্লেখযোগ্যঃ  
* ইলেকট্রিক্যাল ইনস্টলেশন ও মেইনটেন্যান্স  
* ওয়েল্ডিং  
* কনজ্যুমার ইলেকট্রনিক্স  
* কম্পিউটার অপারেশন  
* মোবাইল ফোন সার্ভিসিং  
* রেফ্রিজারেশন ও এয়ার কন্ডিশনিং  
* টেইলারিং ও ড্রেস মেকিং  
* মোটর ড্রাইভিং ও মেইনটেন্যান্স  
* গ্রাফিক্স ডিজাইন  
* আইটি সাপোর্ট  
* অটোমোটিভ মেকানিক্স  
* বিদেশি ভাষা শিক্ষা (ইংরেজি, আরবি ইত্যাদি)

## অর্জন
প্রতিষ্ঠানটি ২০০৮ সাল থেকে ২০২৪ সাল পর্যন্ত মোট ৩৫,০৪৪ জনকে প্রশিক্ষণ প্রদান করেছে। এর মধ্যে ৩০,৭৮২ জন কর্মসংস্থাপিত হয়েছেন — পুরুষ ২৫,১০৭ জন এবং নারী ৫,৬৭৫ জন। বিদেশে কর্মসংস্থাপিত প্রশিক্ষণার্থীর সংখ্যা ক্রমবর্ধমান, যা স্থানীয় অর্থনীতিতে গুরুত্বপূর্ণ অবদান রাখছে।

## তথ্যসূত্র

বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:রংপুরের বিশ্ববিদ্যালয় ও মহাবিদ্যালয়
বিপন্ন ভাষা তহবিল

**বিপন্ন ভাষা তহবিল** (**ইএলএফ**) হলো একটি অলাভজনক প্রতিষ্ঠান, যার সদর দপ্তর নিউ হ্যাভেন, কানেটিকাট-এ অবস্থিত। ইএলএফ বিশ্বের বিপন্ন ভাষাগুলো সংরক্ষণে কাজ করে এবং বিপন্ন ভাষার রক্ষণাবেক্ষণ ও দলিলকরণ প্রকল্পগুলোর জন্য সহায়তা প্রদান করে। এছাড়া এটি গবেষকদের জন্য বিরল এবং মূল্যবান ভাষাতাত্ত্বিক তথ্য প্রদান করে।

## ভূমিকা
তহবিলটি ১৯৯৭ সাল থেকে ৩০টির বেশি দেশে ১০০টিরও বেশি ভাষা সংরক্ষণ প্রকল্পকে অর্থায়ন করেছে। সম্প্রতি তারা বিপন্ন ভাষার তথ্য সংরক্ষণের জন্য একটি বৃহৎ ডিজিটাল আর্কাইভ তৈরির কাজ শুরু করেছে। ইএলএফ-এর মূল সহায়তা পদ্ধতি হলো ব্যক্তিগত, উপজাতি এবং জাদুঘর সংস্থাগুলিকে অর্থায়ন প্রদান করা। অর্থায়িত প্রকল্পগুলোর মধ্যে রয়েছে সাউথ ডাকোটায় স্থানীয় রেডিও অনুষ্ঠান তৈরি, বিপন্ন ভাষার প্রবীণ এবং শেষ জীবিত ভাষাভাষীদের রেকর্ডিং সংগ্রহ, এবং বিশ্বব্যাপী ভাষা শিক্ষার জন্য শিক্ষামূলক উপকরণ তৈরি করা।

প্রতি বছর দুটি প্রধান অনুদান কর্মসূচিতে প্রস্তাবনা গ্রহণ করা হয়—*ভাষা ঐতিহ্য অনুদান* এবং *নেটিভ ভয়েসেস*। *ভাষা ঐতিহ্য অনুদান* বিশ্বব্যাপী ভাষার পুনর্জীবন ও দলিলকরণে সহায়তা করে। এটি স্থানীয় জনগোষ্ঠী এবং ভাষা গবেষকদের জন্য উন্মুক্ত। *নেটিভ ভয়েসেস* হলো ইএলএফ কর্তৃক পরিচালিত একটি অনুদান কর্মসূচি, যা লুইস ও ক্লার্ক অভিযানের ২০০ বছর পূর্তির স্মারক হিসেবে প্রতিষ্ঠিত নেটিভ ভয়েসেস তহবিল থেকে বিতরণ করা হয়। এই কর্মসূচির আওতায় অনুদান দেওয়া হয় সেই সব নেটিভ আমেরিকান উপজাতির সদস্যদের, যারা ১৮০৩ থেকে ১৮০৬ সালের মধ্যে লুইস ও ক্লার্ক অভিযানের সঙ্গে সম্পর্কিত ছিল। আবেদনকারীদের অবশ্যই ফেডারেলভাবে স্বীকৃত উপজাতির নিবন্ধিত সদস্য হতে হবে, অথবা কোনো উপজাতি ভাষা কর্মসূচি, উপজাতি স্কুল কিংবা কলেজের সঙ্গে যুক্ত থাকতে হবে।

এছাড়াও, ইএলএফ "দ্য ব্রেথ অফ লাইফ" নামে একটি কর্মসূচির আয়োজন করে। যা নেটিভ আমেরিকান সম্প্রদায়ের জন্য। এই কর্মশালায় অংশগ্রহণকারীরা ভাষাবিদদের সহায়তায় ভাষার সংরক্ষণাগার ও অন্যান্য সম্পদ  গবেষণা ও অনুসন্ধান করেন। এতে ভাষাতত্ত্ব, ভাষা শিক্ষা এবং সংশ্লিষ্ট বিষয়ে বক্তৃতা ও অতিরিক্ত কর্মসূচির আয়োজন থাকে। এই কর্মসূচির নাম ও কাঠামো ক্যালিফোর্নিয়ার আদিবাসীদের জন্য আয়োজিত মূল "ব্রেথ অফ লাইফ" ভাষা কর্মসূচির অনুকরণে তৈরি, 
যা প্রতি দুই বছর অন্তর ক্যালিফোর্নিয়া বিশ্ববিদ্যালয়, বার্কলে-তে অনুষ্ঠিত হয় এবং এটি অ্যাডভোকেটস ফর ইন্ডিজেনাস ক্যালিফোর্নিয়া ল্যাঙ্গুয়েজ সার্ভাইভাল কর্তৃক পরিকল্পিত ও পরিচালিত।

ইএলএফ *"ভাষার মাধ্যমে সাড়া পুনরুদ্ধার"* নামক একটি প্রকল্প পরিচালনা করে,  
যার উদ্দেশ্য হলো দেশীয় ভাষার পুনর্জীবন উদ্যোগসমূহকে সহায়তা করা এবং এই ধরনের ভাষাগত উদ্যোগগুলোর স্থানীয় সম্প্রদায়ের স্বাস্থ্যের ওপর কী প্রভাব ফেলে, তা মূল্যায়ন করা।

বিপন্ন ভাষা তহবিলের প্রতিষ্ঠাতা হলেন ডগলাস হোয়েলেন, যিনি ২০১৫ সাল পর্যন্ত তহবিলের সভাপতি হিসেবে দায়িত্ব পালন করেন এবং  সেই সময় পরিচালনা পর্ষদের চেয়ারম্যান হিসেবে পদোন্নতি লাভ করেন। বর্তমান সভাপতি হলেন ক্রিস্টিন হিলডেব্রান্ট এবং উপ-সভাপতি শ্যানন বিসকফ। তহবিলের অফিস বর্তমানে হাসকিন্স ল্যাবরেটরিজ-এর কাছ থেকে ধার নেওয়া একটি স্থানে অবস্থিত, যদিও এই দুটি প্রতিষ্ঠানের মধ্যে কোনো আনুষ্ঠানিক সম্পর্ক নেই।

ইএলএফ আন্তর্জাতিক নেটওয়ার্ক লিঙ্গুয়াপ্যাক্স ইনস্টিটিউটের সাথে যুক্ত রয়েছে এবং লিঙ্গুয়াপ্যাক্স উত্তর আমেরিকার প্রধান হিসেবে কাজ করে।

## তথ্যসূত্র

## বাহ্যিক সংযোগ
*American.gov বিপন্ন ভাষাসমূহ  
*বিপন্ন ভাষা তহবিলের পাতা  
*স্বদেশী ক্যালিফোর্নিয়া ভাষা সংরক্ষণের পক্ষপাতী
শেখ মোহাম্মদ সামিউল আলম রাজন হত্যা

**শেখ মোহাম্মদ সামিউল আলম রাজন** ছিলেন ১৩ বছর বয়সী এক কিশোর, যাকে ৮ জুলাই ২০১৫ সালে সিলেটে চারজন ব্যক্তি পিটিয়ে হত্যা করে। হত্যাকারীরা রাজনের বিরুদ্ধে সাইকেল চুরির অভিযোগ তোলে এবং এরপর তাকে বেত্রাঘাত, নির্যাতন ও মারধর করে হত্যা করে। স্থানীয় পুলিশের মতে, রাজনের মৃত্যু হয়েছিল মস্তিষ্কের-রক্তক্ষরণের কারণে। এই ঘটনায় অভিযুক্তদের মধ্যে ছিলেন কামরুল ইসলাম, যিনি পূর্বে সৌদি আরব থেকে বিতাড়িত হয়েছিলেন। হত্যাকাণ্ডের পর তিনি পুনরায় সৌদি আরবে পালিয়ে যান। তাকে গ্রেপ্তারের জন্য তিন সদস্যের একটি বাংলাদেশি পুলিশ দল ইন্টারপোলের সহযোগিতায় সৌদি আরবে অভিযান চালায়। অপর এক জড়িত ব্যক্তি, নূর আহমদ, হত্যার ভিডিও ধারণ করে তা সামাজিক যোগাযোগমাধ্যমে প্রকাশ করেন।

## বিচার এবং জনসাধারণের প্রতিক্রিয়া
২০১৫ সালের ২২ সেপ্টেম্বর সিলেটের আদালত রাজন হত্যা মামলায় ১৩ জনের বিরুদ্ধে হত্যা, হত্যায় সহায়তা এবং অন্যান্য গুরুতর অপরাধের অভিযোগ গঠন করে। অভিযুক্তদের মধ্যে ছিলেন প্রধান আসামি কামরুল ইসলাম, এছাড়াও ফিরোজ মিয়া, শামীম আলম, কামরুল ইসলাম, মুহিত আলম, আলী হায়দার, মইনা মিয়া, নূর আহমদ, দুলাল আহমদ, আয়াজ আলী, তাজ উদ্দিন বাদল, আসমত আলী, পাভেল ইসলাম ও রুহুল আমিন।

রাজন হত্যার ২৮ মিনিটের একটি ভিডিও সামাজিক যোগাযোগমাধ্যমে প্রকাশিত হলে স্থানীয় ও জাতীয়ভাবে ব্যাপক ক্ষোভের সৃষ্টি হয়। হত্যাকাণ্ডের পর বিশেষ করে সিলেটে এবং সারা বাংলাদেশে ব্যাপক জনঅসন্তোষ ছড়িয়ে পড়ে। “**জাস্টিস ফর রাজন**” নামে একটি আন্দোলনের সূচনা হয়, যা দ্রুত বিচারের দাবি তোলে। রাজনের পরিবারের জন্য অর্থ সংগ্রহের উদ্দেশ্যে অনলাইন স্বাক্ষর অভিযান শুরু হয়, যার মধ্যে কিছু আবেদনপত্রে ১১,০০০ এরও বেশি স্বাক্ষর সংগৃহীত হয়। জনমতের চাপ এবং ধারাবাহিক শিশুহত্যার ঘটনার প্রেক্ষিতে মামলার রায় দ্রুত ঘোষণা করা হয়। হত্যার মাত্র চার মাসের মধ্যেই আদালত চারজন হত্যাকারীর মৃত্যুদণ্ডের আদেশ দেন।

মামলার অভিযোগ গঠনের সময় বিচারক শহীদুল করিম তিনজন আসামির — কামরুল ইসলাম, শামীম আহমেদ ও পাভেল ইসলামের — ছবি সংবাদমাধ্যমে প্রকাশের নির্দেশ দেন। প্রধান আসামি কামরুল ইসলাম হত্যার পর সৌদি আরবে পালিয়ে যান, তবে জেদ্দা পুলিশ তাকে গ্রেপ্তার করে।

## তথ্যসূত্র

বিষয়শ্রেণী:সিলেট
বিষয়শ্রেণী:গণপিটুনিতে মৃত্যু
বিষয়শ্রেণী:বালকদের প্রতি সহিংসতার ঘটনা
বিষয়শ্রেণী:২০১৫-এ বাংলাদেশে খুন
বিষয়শ্রেণী:২০১৫-এ মৃত্যু
দি ইনকনভেনিয়েন্ট ইন্ডিয়ান

***দি ইনকনভেনিয়েন্ট ইন্ডিয়ান: এ কিউরিয়াস অ্যাকাউন্ট অফ নেটিভ পিপল ইন নর্থ আমেরিকা*** হল আমেরিকান-কানাডিয়ান লেখক থমাস কিং এর রচিত একটি বই, যা প্রথম প্রকাশিত হয় ২০১২ সালে ডাবলডে কানাডা প্রকাশনা থেকে। এই বইয়ে উত্তর আমেরিকার আদিবাসী জনগোষ্ঠীর ইতিহাস তুলে ধরা হয়েছে। বইটির অনুপ্রেরণায় *[[ইনকনভেনিয়েন্ট ইন্ডিয়ান]]* নামে একটি তথ্যচিত্র নির্মিত হয়েছে, যার পরিচালক মিশেল লাটিমার। এই তথ্যচিত্রটি ২০২০ সালে টরন্টো আন্তর্জাতিক চলচ্চিত্র উৎসব-এ প্রথমবার প্রদর্শিত হয়।

## সারাংশ
কিং-এর কাজের মূল বিষয় হলো উত্তর আমেরিকার আদিবাসী অধিকার ও চুক্তিসমূহের ইতিহাসের বিবরণ।
তিনি উল্লেখ করেন যে, জনপ্রিয় গণমাধ্যমে আদিবাসীদের যেভাবে তুলে ধরা হয়েছে, তা উত্তর আমেরিকার আদিবাসী সম্প্রদায় সম্পর্কে মানুষের ধারণাকে যথেষ্ট সমৃদ্ধ করেছে। 
বইটি নিম্নলিখিত বাক্য দিয়ে শেষ হয়:  
"গত পাঁচশো বছর ধরে যা ঘটেছে, তা থেকে যদি কোনো ধারণা পাওয়া যায়, তাহলে উত্তর আমেরিকার আদিবাসীরা ভবিষ্যতে কী করবে, তা খুবই কৌতূহলপূর্ণ হবে।"

## প্রকাশনার ইতিহাস
* 
* 
* 

## অভ্যর্থনা
### পর্যালোচনা
*[[পাবলিশার্স উইকলি]]* *দি ইনকনভেনিয়েন্ট ইন্ডিয়ান*-বইটিকে  "বুদ্ধিদীপ্ত এবং চোখ খুলে দেওয়ার মতো" বলে অভিহিত করেছে। তারা তুলে ধরেছে, "কিং তাঁর তীক্ষ্ণ ও দ্রুত কলমের ছোঁয়ায় তুলে ধরেছেন কীভাবে যুক্তরাষ্ট্র ও কানাডা বারবার আদিবাসীদের এমন এক প্রতিবন্ধকতা হিসেবে দেখেছে, যাকে দূর করতে, সরিয়ে ফেলতে বা নিয়ন্ত্রণে আনতে হয়েছে—এরপর তাদের সম্পূর্ণ ভিন্নভাবে কল্পনা করা হয়েছে। বইটি দেখায় কীভাবে এমন অবিচার প্রায়শই দয়ালু ও দর্শক-বান্ধব ঐতিহাসিক বিবরণে রূপান্তরিত হয়েছে।" 

*[[কার্কাস রিভিউস]]*-এর মতে, কিং-এর "বুদ্ধিমত্তা ও গল্প বলার দক্ষতা বইটি সহজপাঠ্য করে তোলে; আরও গুরুত্বপূর্ণ হলো, তার রসবোধ পাঠকদের অন্যায়ের বিরুদ্ধে সরব হওয়ার ইচ্ছাকে দমিয়ে রাখতে পারে"।
*[[পাবলিশার্স উইকলি]]*-ও একইভাবে তুলে ধরেছে কীভাবে কিং "সবসময়ই তীব্র সমালোচনা করেন, দোষারোপ করেন এবং প্রায়শই ব্যঙ্গ ব্যবহার করেন", যা "তার বিদ্রুপমিশ্রিত সুরের কারণে দুর্বল হয়ে পড়ে—যা একদিকে অভিমানের স্পষ্ট প্রকাশ ঘটালেও, অন্যদিকে আশাবাদ বা অগ্রগতির জন্য খুব সামান্য জায়গা রাখে"।

*কার্কাস রিভিউস* সিদ্ধান্তে এসেছে, যদিও বইটিতে "অতিরিক্ত সংখ্যক তালিকা" রয়েছে, তবুও *দি ইনকনভেনিয়েন্ট ইন্ডিয়ান* একটি "মজবুত বই এবং ভারতীয়-সাদা সম্পর্কের ভবিষ্যতে কি করা যেতে পারে তার একটি ভালো দৃষ্টিপাত"।

*কার্কাস রিভিউস* উপসংহারে বলেছে, যদিও বইটিতে "অতিরিক্ত সংখ্যক তালিকা" রয়েছে, তবুও *দি ইনকনভেনিয়েন্ট ইন্ডিয়ান* একটি "মজবুত রচনা, যা ভারতীয় ও শ্বেতাঙ্গদের ভবিষ্যৎ সম্পর্ক নিয়ে গুরুত্বপূর্ণ দৃষ্টিভঙ্গি প্রদান করে"।

### পুরস্কার এবং সম্মাননা
২০১৫ সালে *দি ইনকনভেনিয়েন্ট ইন্ডিয়ান* বইটি কানাডা রিডস প্রতিযোগিতায় মনোনীত হয়, যেখানে বইটির পক্ষে যুক্ত ছিলেন ক্রেইগ কিয়েলবার্গার।  
বইটি লেনক্সভিল লাইব্রেরির ফোরশ্যাডো ইভেন্টেও বিজয়ী হয়, যেখানে টিম বেলফোর্ড এটি উপস্থাপন করেন।

## অভিযোজন
*দি ইনকনভেনিয়েন্ট ইন্ডিয়ান* বইটি অবলম্বনে *ইনকনভেনিয়েন্ট ইন্ডিয়ান* নামের একটি তথ্যচিত্র নির্মাণ করেন পরিচালক মিশেল লাটিমার। ২০২০ সালে এটি টরন্টো আন্তর্জাতিক চলচ্চিত্র উৎসব-এ প্রথম প্রদর্শিত হয়।  
এই তথ্যচিত্রটি উৎসবে শ্রেষ্ঠ কানাডিয়ান ফিচার ফিল্ম পুরস্কার অর্জন করে।

## তথ্যসূত্র

বিষয়শ্রেণী:২০১২-এর অ-কল্পকাহিনী বই

বিষয়শ্রেণী:উত্তর আমেরিকান আদিবাসী জনগণের অ-কল্পিত বই
বিষয়শ্রেণী:কানাডীয় অ-কল্পকাহিনী বই
সারকারিনা পেক্ষাগৃহ

**সারকারিনা** (বা সারকারিনা পেক্ষাগৃহ) () হল পশ্চিমবঙ্গের কলকাতায় অবস্থিত একটি ঐতিহাসিক পেশাদারী নাট্যমঞ্চ। উত্তর কলকাতার হাতিবাগান অঞ্চলে অবস্থিত এই প্রেক্ষাগৃহটি ১৯৭৬ সালে প্রতিষ্ঠিত হয় এবং এটি সমগ্র এশিয়ার একমাত্র সার্কুলার রিভলভিং এরিনা থিয়েটার (গোলাকার ঘূর্ণায়মান মঞ্চ) হিসেবে বিখ্যাত ছিল। এর অনন্য হাইড্রলিক মঞ্চটি দর্শকদের ৩৬০ ডিগ্রি কোণ থেকে নাটক দেখার সুযোগ দিত এবং প্রয়োজনে উপরে-নিচে ও ঘুরতে পারত, যা বাংলা রঙ্গমঞ্চের ইতিহাসে এক বৈপ্লবিক সংযোজন ছিল।
## ইতিহাস
### প্রতিষ্ঠা ও নামকরণ
সারকারিনার প্রতিষ্ঠাতা ছিলেন অমর ঘোষ। পেশায় পদার্থবিদ্যার শিক্ষক এবং রবীন্দ্রভারতী বিশ্ববিদ্যালয়ের নাট্য বিভাগের অধ্যাপক অমর ঘোষ ১৯৪২ সালে "উদয়াচল" নামে একটি নাট্যদল প্রতিষ্ঠা করেন। ষাটের দশকের শেষভাগ থেকে তিনি একটি নিজস্ব থিয়েটার হল নির্মাণের স্বপ্ন দেখতে শুরু করেন। নানা প্রতিবন্ধকতা পেরিয়ে, অবশেষে উত্তর কলকাতার রাজা রাজকৃষ্ণ স্ট্রিটে একটি খাটাল কিনে ১৯৭৬ সালে তিনি সারকারিনা প্রতিষ্ঠা করেন।

"সার্কুলার" (Circular) এবং "এরিনা" (Arena) শব্দ দুটি মিলিয়ে "সারকারিনা" নামটি তৈরি করা হয়েছিল।
### স্বর্ণযুগ
এই প্রেক্ষাগৃহের স্বর্ণযুগ ছিল ১৯৭৬ থেকে ১৯৯৫ পর্যন্ত। ১৯৭৬ সালে অমর ঘোষের লেখা, পরিচালনা ও অভিনয়ে "তুষার যুগ আসছে" নাটকের মাধ্যমে সারকারিনার পথচলা শুরু হয়। উদ্বোধনের আগেই শো হাউসফুল হয়ে যায়। তবে রিহার্সালের সময় একটি দুর্ঘটনায় অমর ঘোষ আহত হলেও অভিনয় চালিয়ে যান।
সারকারিনার সবচেয়ে সফল নাটক ছিল "সম্রাট ও সুন্দরী" (১৯৭৮), যা এক হাজারেরও বেশি রজনী ধরে অভিনীত হয়েছিল। অন্যান্য উল্লেখযোগ্য নাটকের মধ্যে ছিল:
*অগ্নিবন্যা (১৯৭৭)
*ছায়ানট
*হ্যামলেট
*রঙ্গিনী
*পান্না হীরে চুনি
*রক্তাক্ত আদালত
*সাহেব

সারকারিনার মঞ্চে সেই সময়ের বহু কিংবদন্তী শিল্পী অভিনয় করেছেন। তাদের মধ্যে উল্লেখযোগ্য হলেন:
*রবি ঘোষ
*হারাধন বন্দ্যোপাধ্যায়
*সবিতাব্রত দত্ত
*জ্ঞানেশ মুখোপাধ্যায়
*সাবিত্রী চট্টোপাধ্যায়
*সুপ্রিয়া দেবী
*সমিতা বিশ্বাস
*মিস শেফালি
## স্থাপত্য ও প্রযুক্তিগত বৈশিষ্ট্য
সারকারিনার প্রধান আকর্ষণ ছিল এর অভিনব মঞ্চব্যবস্থা, যা অমর ঘোষ সার্কাসের রিং এবং বিড়লা তারামণ্ডলের পরিবেশনা থেকে অনুপ্রাণিত হয়ে তৈরি করেন।
**ঘূর্ণায়মান মঞ্চ*: থিয়েটারের কেন্দ্রে অবস্থিত গোলাকার মঞ্চটি একটি শক্তিশালী হাইড্রোলিক জ্যাকের ওপর বসানো ছিল, যা ঘড়ির কাঁটার মতো ঘুরতে পারত।
**উল্লম্ব গতি*: দৃশ্য পরিবর্তনের প্রয়োজনে মঞ্চটি প্রায় দশ ফুট নিচে নেমে যেতে পারত। মঞ্চের নিচেই ছিল অভিনেতাদের সাজঘর বা গ্রিনরুম। 
**দর্শকাসন*: প্রেক্ষাগৃহে মোট ১০০০ দর্শকের আসন ছিল, যা মঞ্চের চারপাশে ধাপে ধাপে সাজানো থাকত, যাতে সকল দর্শক স্পষ্টভাবে মঞ্চ দেখতে পান।
## তথ্যসূত্র

বিষয়শ্রেণী:প্রেক্ষাগৃহ
বিষয়শ্রেণী:নাট্যশালা
বিষয়শ্রেণী:কলকাতার সংস্কৃতি
বিষয়শ্রেণী:কলকাতার প্রেক্ষাগৃহ